stanford-oval/wikipedia huggingface dataset:
Greatest Hits (אלבום של מריה קארי)
מיקומי שיא

|   ‏‏‏  מצעדים ודירוגים (2001-06)> מדינה |   ‏‏‏  מצעדים ודירוגים (2001-06)> מצעד |   ‏‏‏  מצעדים ודירוגים (2001-06)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 40 |
|  אוסטרליה | מצעד האלבומים האוסטרלי | 47 |
|  אירופה | מצעד האלבומים האירופאי | 32 |
|  איטליה | מצעד האלבומים האיטלקי | 25 |
|  אירלנד | מצעד האלבומים האירי | 34 |
|  ארצות הברית | בילבורד 200 | 52 |
|  ארצות הברית | מצעד אלבומי ה-R&B/היפ-הופ | 36 |
|  גרמניה | GfK – טופ 100 | 36 |
|  דנמרק | היטליסטן | 10 |
|  הולנד | מצעד 100 האלבומים ההולנדיים | 37 |
|  הממלכה המאוחדת | מצעד האלבומים הבריטי | 7 |
|  הממלכה המאוחדת | מצעד אלבומי ה-R&B | 1 |
|  ולוניה | אולטראטופ 40 | 31 |
|  יפן | אוריקון | 3 |
|  ניו זילנד | המצעד הניו זילנדי הרשמי | 11 |
|  סקוטלנד | מצעד האלבומים הסקוטי | 20 |
|  פלנדריה | אולטראטופ 50 | 45 |
|  צרפת | SNEP | 3 |
|  קנדה | מצעד האלבומים הקנדי | 27 |
|  שוודיה | סוורייטופליסטן | 28 |
|  שווייץ | המצעד השווייצרי | 17 |
|   ‏‏‏  מצעדי סוף שנה (2002)> מדינה |   ‏‏‏  מצעדי סוף שנה (2002)> מצעד |   ‏‏‏  מצעדי סוף שנה (2002)> מיקום שיא |
| --- | --- | --- |
|  יפן | אוריקון | 93 |
|   ‏‏‏  מצעדי סוף שנה (2003)> מדינה |   ‏‏‏  מצעדי סוף שנה (2003)> מצעד |   ‏‏‏  מצעדי סוף שנה (2003)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 40 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 3× | 210,000 |
| אירלנד (IRMA) | פלטינה | 15,000 |
| ארצות הברית (RIAA) | פלטינה 2× | 1,230,000 |
| ברזיל (Pro-Música Brasil) | פלטינה | 125,000 |
| בריטניה (BPI) | פלטינה 2× | 600,000 |
| הונג קונג (IFPI Hong Kong) | זהב | 10,000 |
| יפן (RIAJ) | פלטינה | 200,000 |
| ניו זילנד (RMNZ) | פלטינה | 15,000 |
| צרפת (SNEP) | זהב | 137,600 |
סיכום
| בכל העולם | — | 5,000,000 |
Chikni Chameli

| --- | --- |

 סינגל בביצוע שרייה גושאל
 מתוך האלבום Agneepath
 יצא לאור:  26 בינואר 2012
 סוגה:  בוליווד
 שפה:  הינדית
 אורך:  5:03
 חברת תקליטים:  סוני מיוזיק אנטרטיינמנט
 לחן:  Ajay−Atul
Chikni Chameli הוא שיר מתוך סרט הפעולה ההודי "Agneepath" (אנ') אשר בוים על ידי קרן מלהוטרה (אנ') והופק על ידי קארן ג'והאר (אנ'). השיר פורסם לראשונה ב-26 בינואר 2012 והוא בוצע על ידי שרייה גושאל (אנ'). בקליפ של השיר משתתפים קתרינה קאיף, ריטיק רושאן וסנג'יי דוט (אנ'), ואת הריקוד הכוריאוגרפי של השיר ביים גאנש אחריה (אנ'). שפת השיר היא הינדית, ואורכו כ-5:03 דקות.
תפיסה

השיר הוא גרסה מחודשת של השיר "Kombdi Palali" מהסרט "Jatra" משנת 2006, שצולם על ידי השחקנים בהראט גדאב (אנ') וקראנטי רדקר (אנ').
המוזיקה נכתבה על ידי ההרכב "Ajay-Atul" (אנ') שזכה בפרס המלחין הארצי, ועבד על השירים של הסרטים "Natrang", "ניגודים... משפחה קודמת לכל", "Singham" ו-"My Friend Pinto".
השיר התקבל היטב על ידי המבקרים והקהל כאחד.
Auld Lang Syne

Auld Lang Syne
"Auld Lang Syne" הוא ביטוי בסקוטית שפירושו, "זמנים עברו" או "לפני זמן רב". זה שמו של שיר סקוטי של המשורר הסקוטי רוברט ברנס משנת 1788. השיר מדבר על ידידות שעומדת במבחן הזמן.
ברנס ליקט את המילים מפואמות מוקדמות יותר ובעיקר מהבלדה Old Long Syne שנכתבה על ידי ג'יימס ווטסון ב-1711. בשיר שלו יש מילים סקוטיות רבות בתוך הטקסט האנגלי. כיום מקובלת הגרסה האנגלית שבה נשאר רק הביטוי הסקוטי "Auld Lang Syne". המנגינה היא סקוטית עממית.
בעיקר בארצות דוברות אנגלית נוהגים לשיר אותו בהזדמנוית שונות בעיקר בטקסי פרידה. בתחילת  שנה אזרחית חדשה, עשר שניות לפני חצות מתחילים בספירה לאחור ובדיוק ב-24.00 שרים את Auld Lang Syne. סצנות כאלה מופיעות במחזות ובסרטים רבים. אחת הסצנות הידועות היא בסרט גשר ווטרלו שם מופיע השיר בשמו הידוע הנוסף, ולס הפרידה (Farewell Waltz), שלצליליו רוקדים רוברט טיילור וויוויאן לי כשנגני התזמורת מכבים בהדרגה את הנרות.
שרים זאת גם בסיום שנת לימודים ובלוויות. בסקוטלנד הוא הפך לשיר המסורתי של Hogmanay, חגיגת ראש השנה האזרחית של סקוטלנד.
שמשון בר-נוי שר זאת בשם "ולס הנרות" במילים עבריות של יחיאל מוהר שאין להן קשר לשיר באנגלית.
להלן הגרסה האנגלית:
Should old acquaintance be forgot- האם על הכרות ישנה להישכח
and never brought to mind?- ולא להיזכר?
Should old acquaintance be forgot- האם על הכרות ישנה להישכח
and old lang syne? - וגם זמנים עברו
פזמון:
for auld lang syne my dear - לזכר זמנים עברו, יקירי
for auld lang syne - לזכר זמנים עברו
we'll take a cup of kindness yet - נרים כוס ידידות
for auld lang syne - לזכר זמנים עברו
פזמון:
And surely you'll buy your pint cup - ובוודאי תקנה כוס בירה
and surely I'll buy mine - ובוודאי אקנה את שלי
and we'll take a cup o' kindness - ונשתה ביחד כוס ידידות
for auld lang syne - לזכר זמנים עברו
פזמון:
We two have run about the slopes - רצנו יחד במדרונות
and picked the daisies fine - וקטפנו פרחי חינניות
But we've wandered many a weary foot - ושוטטנו הרבה ברגל עייפה
since auld lang syne - מאז זמנים עברו
פזמון:
We two have paddle in the stream - שנינו חתרנו בזרם
from morning sun till dine - מזריחת השמש בבוקר עד הערב
But seas between us broad have roared - אבל ימים רחבים בינינו געשו
since auld lang syne - מאז זמנים עברו
פזמון:
And there's a hand my trusty fried - והרי לך ידי, ידידי הנאמן
And give me a hand o' thine - ותן לי את ידך
And we'll take a right good will draught - ונשתה ביחד כוס רצון טוב של בירה מהחבית
for auld lang syne - לזכר זמנים עברו
פזמון:
53

ערך זה עוסק בשנה. אם התכוונתם למשמעות אחרת, ראו .
שנת 53 היא השנה ה-53 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 53 ניתן לה בדיעבד.
כל התאריכים שלהלן הם לפי הלוח היוליאני.
אירועים > לפי מיקום > האימפריה הרומית

הקיסר קלאודיוס מעביר את אגריפס השני מתפקידו כמלך כלקיס, לתפקיד שותף בשלטון הטטררכיה של פיליפוס. למלך כלקיס החדש התמנה אריסטובולוס.
נולדו

18 בספטמבר – טראיאנוס, קיסר רומי (נפטר ב־117)
ראו גם

ילידי 53‎
נפטרים ב-53‎
Chicken-n-Beer

Chicken-n-Beer הוא אלבום הסטודיו השלישי של אמן ההיפ הופ האמריקאי, לודאקריס. הוא הגיע למקום הראשון במצעד הבילבורד 200, כשמכר מעל 425,000 עותקים בשבוע הראשון לצאתו. מהאלבום יצאו 4 סינגלים: "P-Poppin" ,"Splash Waterfalls", "Diamond in the Back" והסינגל "Stand Up" (שהופק על ידי קניה וסט), שהפך לסינגל הראשון של לודאקריס שמגיע למקום ה-1 במצעד הבילבורד הוט 100. עד כה, האלבום מכר מעל 2,700,000 מיליון עותקים ברחבי ארצות הברית.
רשימת השמעה

| מס' | שם | אמן משתתף | משך |
| --- | --- | --- | --- |
| 1. | Southern Fried Intro  |   | 3:55 |
| 2. | Blow It Out  |   | 4:05 |
| 3. | Stand Up  | שוונה | 3:33 |
| 4. | Rob Quarters (Skit)   |   | 1:04 |
| 5. | Splash Waterfalls  |   | 4:50 |
| 6. | Hard Times  | 8Ball & MJG, קארל תומאס | 5:15 |
| 7. | Diamond in the Back  |   | 4:12 |
| 8. | Screwed Up  | ליל פליפ | 4:52 |
| 9. | T Baggin' (Skit)   |   | 0:53 |
| 10. | P-Poppin  | שוונה, ליל פליפ | 4:50 |
| 11. | Hip Hop Quotables  |   | 3:09 |
| 12. | Black Man's Struggle (Skit)   |   | 0:35 |
| 13. | Hoes in My Room  | סנופ דוג | 4:40 |
| 14. | Teamwork  |   | 3:46 |
| 15. | Interactive (Skit)   |   | 1:03 |
| 16. | We Got  | טיטי בוי, צ'ינגי, I-20 | 4:21 |
| 17. | Eyebrows Down  | טיטי בוי, דולה בוי | 5:20 |
| 18. | Act a Fool  |   | 4:30 |
| 19. | Southern Hospitality (רמיקס, בונוס)   | Ms. Dynamite, Maxwell D | 4:03 |
| 20. | Blow It Out (רמיקס, בונוס)   | 50 סנט | 4:03 |
527

שנת 527 היא השנה ה-27 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

1 באוגוסט – יוסטיניוס הראשון, קיסר ביזנטי (נולד ב-450)
ראו גם

ילידי 527‎
נפטרים ב-527‎
Hiss Records

Hiss Records הוא לייבל ישראלי עצמאי, שנוסד ב-2006 בגליל על ידי בנימין אסתרליס וגיא חג'ג'. הוא מתמקד באלבומים ישראליים בלבד ומקפיד על מעורבות מקסימלית של האמנים והמאזינים בפעולת הלייבל.
ראשיתו של Hiss Records בקיץ 2006, עת אלבומה של הזמרת שני קדר, "Bloodlines", נועד לצאת בלייבל הירושלמי Music House Records. כשאותו לייבל נסגר, החליטו אסתרליס (שהפיק מוזיקלית את האלבום) וחג'ג' להוציא את האלבום בלייבל חדש שיקימו יחד.
עד היום הוציא הלייבל גם את האלבום "הייקו בלוז" של דויד פרץ, והוסיף לקטלוג גם את Hidden Paths של Morphlexis, שיצא במקור ב-Music House Records.
בספטמבר 2011 הודיעו מנהלי הלייבל כי לא יוציאו אלבומים חדשים עד להודעה חדשה.
מדיניות

בדומה ללייבלים עצמאיים אחרים שקמו בישראל בשנים האחרונות, Hiss Records חרתה על דגלה שקיפות כספית וניהולית כלפי אמניה, כאלטרנטיבה להתנהלות המקובלת של חברות תקליטים גדולות וממוסדות הנחשבות כ"עושקות את האמן". באתר הבית שלהם נכתב:
קטלוג הלייבל נבחר בקפידה ומנהליו הכריזו כי לא יוציאו יותר משלושה אלבומים בשנה, על מנת להקדיש לכל אלבום את מלוא תשומת הלב והעבודה. שני מנהלי הלייבל מתגוררים בגליל, ומשתדלים לייצג גם מוזיקה מהפריפריה (כמו דויד פרץ הבאר-שבעי או Morphlexis הגלילי) ולא רק מהערים המרכזיות בארץ.
מנהלי הלייבל מקפידים על יצירת קשר אישי עם המאזינים. באתר הלייבל כותבים אסתרליס וחג'ג' בלוג בו הם משתפים את הקוראים בעבודה שבדרך כלל נותרת "מאחורי הקלעים", בקורות אותם ואת אמניהם, ובמאמרים על תעשיית המוזיקה העצמאית בארץ מנקודת השקפתם. לאחר הדפסת כל אלבום, נערך מפגש של בעלי הלייבל, האמן והמאזינים, בו הנוכחים אורזים את הדיסק החדש וזוכים גם בהופעה אינטימית ומיוחדת של האמן.
כל אלבומי הלייבל ניתנים להאזנה מלאה ברשת לפני יציאתם לחנויות. חלק מהאלבומים היוצאים במסגרת הלייבל מודפסים גם במהדורה מוגבלת, הכוללת תוספות מיוחדות ונמכרת רק באתר ובהופעות של אמני הלייבל. התקליטורים המודפסים במסגרת הלייבל נארזים תמיד בעטיפות קרטון ונייר (בניגוד לאריזות הפלסטיק הנפוצות).
מנהלי הלייבל

בנימין אסתרליס הוציא שלושה אלבומים תחת הכינוי Morphlexis, ומלבד יצירת מוזיקה עוסק גם באמנות וידאו והפקה מוזיקלית (בין השאר של שני קדר ויהודה לדג'לי). אסתרליס היה אחד ממנהלי הלייבל Music House Records שמקורו בחנות "בית המוסיקה" בירושלים.
גיא חג'ג' מבקר מוזיקה ב-ynet וכותב את בלוג התרבות העצמאי עונג שבת. בשנים 2003–2006 ניהל את אתר ביקורות המוזיקה השרת העיוור.
לפני הקמת הלייבל, ערכו אסתרליס וחג'ג' ארבעה אוספי מוזיקה ישראלית עצמאית בסדרת אוספי "פולארויד", שניתנו להורדה חינמית באתר השרת העיוור.
דיסקוגרפיה

מורפלקסיס - Hidden Paths (יצא במקור בלייבל Music House Records, ב-2004)
שני קדר - Bloodlines (יצא ב-2006)
שני קדר - Bloodlines (גרסה מיוחדת הכוללת גם אלבום הופעה, 2006)
דויד פרץ - הייקו בלוז (2007)
דויד פרץ - הייקו בלוז (גרסה מיוחדת הכוללת גם DVD וחוברת נוספת, 2007)
נדב אזולאי - בצד של הרעים (2009)
נדב אזולאי - בצד של הרעים (גרסה מיוחדת הכוללת גם אלבום אקוסטי, 2009)
ישי קיצ'לס - מוזיקה למזמוזים (2010)
הערות שוליים

↑  http://www.hissrecords.com/blog/2011/09/13/please-dont-send-us-more-cds/
↑  http://hissrecords.com/blog/
↑  Hiss Records
531

ערך זה עוסק בשנת 531. אם התכוונתם לכביש רוחב בישראל, החוצה את השרון הדרומי ממזרח למערב, ראו .
שנת 531 היא השנה ה-31 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

13 בספטמבר – קבאד הראשון, מלך האימפריה הסאסאנית (נולד ב-473)
ראו גם

ילידי 531‎
נפטרים ב-531‎
Chicago Assyrian Dictionary

|  מידע כללי |
| --- | --- |
 שפת המקור:  אנגלית 
 נושא:  אכדית 
 הוצאה
 הוצאה:  המכון האוריינטלי של אוניברסיטת שיקגו 
 מקום הוצאה:  שיקגו 
 תאריך הוצאה:  1956 
 
Chicago Assyrian Dictionary (בקיצור: CAD), או בשמו המלא: The Assyrian Dictionary of the Oriental Institute of the University of Chicago, הוא מילון מקיף לשפה האכדית שהוהדר במכון האוריינטלי של אוניברסיטת שיקגו. העבודה על המילון נמשכה כתשעים שנה, בין השנים 1921 ו-2011. המילון, המחזיק 21 כרכים, מקיף את מגוון הדיאלקטים של השפה האכדית.
יוזם המילון היה ג'יימס הנרי ברסטד (James Henry Breasted), אשר קודם לכן ערך בברלין את המילון למצרית עתיקה. בין התורמים ליצירת המילון נתן לציין גם בנו לנדסברגר. הכרך הראשון של המילון פורסם בשנת 1956. בין השנים 1973 ל-1996 שימשה אריקה ריינר כעורכת המילון ואותה החליפה בתפקיד מרתה רות, אשר שימשה כעורכת המילון עד פרסום הכרך האחרון בשנת 2011.
הערות שוליים

↑  העורכים ייחדו כרך לכל אות. חלק מהכרכים פוצלו למספר חלקים נפרדים בשל כמות החומר, כך שבפועל יצאו 26 כרכים.
CrossOver

ערך זה עוסק בתוכנת התאמה ל-Windows. אם התכוונתם למשמעות אחרת, ראו .
| --- | --- |

 מפתח:  CodeWeavers 
 מחזור חיים:  27 במרץ 2002 – הווה (22 שנים) 
 גרסה אחרונה:  24 (22 בפברואר 2024) 
 מערכת הפעלה:  לינוקס, Chrome OS, macOS, אנדרואיד 
 נכתבה בשפות:  פייתון 
 סוג רישיון:  רישיון קנייני, הרישיון הציבורי הכללי של גנו, הרישיון הציבורי הכללי המוקטן של גנו 
 אתר רשמי
 
CrossOver היא תוכנת התאמה עבור הרצת יישומי מחשב שנועדו ל-Windows של מיקרוסופט במערכות ההפעלה שונות, הכוללות הפצות שונות של לינוקס, macOS ו-Chrome OS. גרסת הלינוקס נקראת "CrossOver Linux" וגרסת ה-Mac נקראת "CrossOver Mac". גרסת שרת עבור סולאריס ולינוקס הייתה גם כן בעבר, אך אינה נתמכת מאז 2007.
התוכנה מפותחת על ידי חברת CodeWeavers על בסיס Wine, פלטפורמת תאימות קוד פתוח של Windows. הפיתוח של CodeWeavers כולל קינפוג ועדכוני תוכנה ידידותיים למשתמש. החברה מעסיקה כמה ממפתחי ה-Wine ותורמת לקוד הפתוח של הפרויקט תחת הרישיון LGPL.
גרסאות > CrossOver Linux

פרק זה לוקה בחסר. אנא תרמו לוויקיפדיה ו.
גרסאות > CrossOver Mac

הגרסה הראשונה של התוכנה עבור מערכת ההפעלה של אפל הייתה גרסה 6, אשר שוחררה ב-10 בינואר 2007. הגרסה העוקבת, גרסה 7, כללה שני סוגים של תתי גרסאות: "סטנדרטית" ו"פרו". זו הראשונה כללה חצי שנה של תמיכה ושדרוגים, כשהאחרת כללה שנה של תמיכה ושדרוגים וכן עותק מתנה של "Crossover Games"- תוכנה שנועדה להרצת משחקים. בגרסה 11 שתי גרסאות אלו אוחדו שוב לכדי גרסה אחת.
עם שחרורה של macOS Catalina הוסרה התמיכה ביישומי  32 ביט, דבר שהציב קשיים מהותיים להמשך פיתוח התוכנה עבור macOS. עם זאת, בסופו של דבר פותחה גרסה אשר יכלה להשתמש בספריות 32 ביט של ווינדוס אפילו שאין כאלה ב-macOS- גרסה 19, אשר שוחררה בדצמבר 2019.
גרסאות > CrossOver Chrome OS

הגרסה עבור Chrome OS הושקה בשנת 2017. בתחילה התבססה על היכולת של מערכת ההפעלה להריץ יישומי אנדרואיד ואף הייתה זמינה עבור מכשירי כרומבוק דרך Google Play, אך בהמשך הוצגה נוספה גרסה המתבססת על היכולת של מערכת ההפעלה להריץ יישומי לינוקס.
הערות שוליים

↑  Roadmap for 2008, מתוך אתר התוכנה
↑  MacOS Catalina is killing off 32-bit apps. Here’s what that means for you, מתוך אתר CNET
↑  Celebrating the difficult; the release of CrossOver 19, מתוך אתר התוכנה
↑  Codeweavers CrossOver for ChromeOS is Now in Open Beta, Lets You Run Windows Apps, מתוך אתר xda-developers.com
↑  CrossOver 20 for Chrome OS uses the Linux container to enable Windows app support on Chromebooks, מתוך אתר xda-developers.com
526

שנת 526 היא השנה ה-26 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

20 במאי – מאות אלפי בני אדם נהרגים ברעידת אדמה באנטיוכיה
21 במאי – רעידת אדמה באזור אנטיוכיה (אז בתחומי האימפריה הביזנטית). חוזקה מוערך בכ-7.0 ומספר הנהרגים מוערך בכ-240 אלף
נפטרו

30 באוגוסט – תיאודוריך הגדול, מלך האוסטרוגותים (נולד ב-454)
ראו גם

ילידי 526‎
נפטרים ב-526‎
In This Skin

In This Skin הוא האלבום השלישי של זמרת הפופ האמריקאית, ג'סיקה סימפסון.
זהו אלבומה הנמכר ביותר של הזמרת שמכירתו עומדת על סך 7 מיליון עותקים ברחבי העולם. האלבום קיבל אלבום פלטינה מרובע בארצות הברית. האלבום יצא לחנויות המוזיקה בסוף 2004 וצולמו לו ארבעה קליפים.
בשנת 2004 קיבל האלבום את תואר "האלבום השני הטוב ביותר בעולם לשנת 2004" ואת תואר "האלבום השלישי הטוב ביותר באינטרנט לשנת 2004". הצלחת האלבום נבעה מהצלחתה של תוכנית המציאות בה השתתפה ג'סיקה ובעלה לשעבר, ניק לאשיי. מסע ההופעות של האלבום- Reality Tour הוצג מול מיליון בני אדם באמריקה בלבד. בעקבות הופעות אלו שבהן הרעיון המרכזי היה שימוש בסאונד לייב חזק במיוחד מצדה קיבלה הזמרת ליקוי גרוני לאחר 160 הופעות. דבר זה לא איפשר לה להמשיך לשיר בין השנים 2005-2008. האלבום הביא לאור את הלהיט "With You" שהפך להמנון מוזיקה מיוחד במינו בקרב נשים רבות וזכה במקומות ראשונים במצעדים רבים ברחבי העולם. השיר נכתב על ידי ג'סיקה עצמה כמו שירים רבים אחרים מהאלבום.
קליפים

Sweetest Sin - הסינגל הראשי של האלבום שהפך ללהיט גדול באמריקה. שיר אהבה מרגש באירוח של הזמר ניק לאשיי.
Take My Breath Away - שיר של "ברלין" - זמרת אמריקאית, שחידשה ג'סיקה סימפסון. הפך לסינגל הנמכר ביותר באותה השנה.
Angels - חידוש לשיר המפורסם של רובי ויליאמס. נרשם במקום השישי ברשימת הסינגלים הלוהטים ב-2004 ובהפגנת הקולניות והלייב הכי טובה ב-2004.
With You - השיר המפורסם ביותר של ג'סיקה סימפסון. נרשם במקום ה-14 בשירים הכי לוהטים של אמריקה והפך להמנון ראשי של נשים רבות בעולם. השיר נכתב על ידי ג'סיקה עצמה וכך גם הקליפ שצולם באחוזתה בלוס אנג'לס, שיר זה הפך את ג'סיקה לאחת מזמרות הפופ המפורסמות ובעלות המשמעות ביותר בעולם-הסינגל מכר מעל מיליון עותקים בארצות הברית בלבד.
רשימת רצועות

Angels.
With You.
Take My Breath Away.
My Way Home.
Sweetest Sin.
I Have Loved You.
Forbidden Fruit.
Everyday See You.
Underneath.
You Don't Have to Let Go.
Loving You.
In This Skin.
Be.
ראו גם

ג'סיקה סימפסון
Always Be My Baby

Always Be My Baby (בעברית: תמיד תהיה המותק שלי) הוא סינגל של הזמרת מריה קארי אשר יצא ב-9 במרץ 1996 מתוך האלבום החמישי שלה, Daydream, כסינגל השלישי בארצות הברית, וכסינגל הרביעי בשאר העולם.
השיר הגיע למקום הראשון במצעד הבילבורד הוט 100.
רקע וכתיבה

השיר נכתב על ידי קארי עצמה, ג'רמיין דופרי ומנואל סיל. השיר הוא שיר מי-טמפו אשר מבחינה לירית קארי שרה לבן זוגה לשעבר שהיא תמיד תאהב אותו והוא תמיד יהיה חלק ממנה אף על פי שהם כבר לא ביחד. השיר זכה לביקורות חיוביות.
הצלחה

השיר זכה להצלחה גדולה בעולם כאשר הגיע למקום הראשון בארצות הברית (שם נשאר שבועיים) ובקנדה, למקום ה-19 במצעד האירופאי הכללי, למקום ה-17 באוסטרליה ולמקום ה-5 בניו זילנד. בארצות הברית זה היה השיר ה-11 של קארי שהגיעה למקום הראשון ובכך היא השוותה את עצמה עם ויטני יוסטון ומדונה ובכך השלושה הפכו לנשים עם הכי הרבה שירים שהגיעו למקום הראשון במצעד.
בקנדה זה היה השיר השמיני של הזמרת שהגיע למקום הראשון.
וידאו קליפ

הקליפ לשיר צולם באתר מחנאות בצפון ניו יורק של הקרן The Fresh Air Fund אשר מעניקה חופשות קיץ לילדים מעוטי יכולת. הקליפ צולם במחנה שקרוי על שמה של קארי עצמה כאות הוקרה על תרומה הנדיבה לילדי הקרן. בקליפ נראים שני ילדים (בן ובת) מתגנבים בלילה ומבלים יחד.
מריה הופיעה עם השיר בסיבוב ההופעות לקידום האלבום בהמשך גם בסיבובי הופעות רבים אחרים שלה. בנוסף היא גם כללה אותו באלבומי האוסף שלה: #1's, Greatest Hits ,The Ballads ו-#1 to Infinity.
מיקומי שיא

|   ‏‏‏  מצעדים ודירוגים (1996)> מדינה |   ‏‏‏  מצעדים ודירוגים (1996)> מצעד |   ‏‏‏  מצעדים ודירוגים (1996)> מיקום שיא |   ‏‏‏  מצעדים ודירוגים (1996)>  |
| --- | --- | --- | --- |
|  אוסטרליה | מצעד הסינגלים האוסטרלי | 17 |  |
|  איסלנד | הפלייליסט | 29 |  |
|  אירופה | אירופה הוט 100 | 19 |  |
|  אירלנד | מצעד הסינגלים האירי | 10 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים הקצביים | 1 |  |
|  ארצות הברית | מצעד שירי ה-R&B/היפ הופ | 1 |  |
|  ארצות הברית | מצעד 40 השירים למבוגרים | 2 |  |
|  גרמניה | GfK – טופ 100 | 76 |  |
|  הולנד | מצעד 40 הסינגלים ההולנדיים | 30 |  |
|  הולנד | מצעד 100 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 3 |  |
|  הממלכה המאוחדת | מצעד שירי ה-R&B | 2 |  |
|  יפן | יפן הוט 100 | 79 |  |
|  ניו זילנד | המצעד הניו זילנדי הרשמי | 5 |  |
|  סקוטלנד | מצעד הסינגלים הסקוטי | 18 |  |
|  פולין | ZPAV | 43 |  |
|  קנדה | קנדה הוט 100 | 16 |  |
|  קנדה | The Record's Hit Parade Chart | 2 |  |
|  קנדה | RPM | 1 |  |
|  קנדה | מצעד השירים העכשוויים למבוגרים | 1 |  |
|  שוודיה | סוורייטופליסטן | 38 |  |
|   ‏‏‏  מצעדי סוף שנה (1996)> מדינה |   ‏‏‏  מצעדי סוף שנה (1996)> מצעד |   ‏‏‏  מצעדי סוף שנה (1996)> מיקום שיא |   ‏‏‏  מצעדי סוף שנה (1996)>  |
| --- | --- | --- | --- |
|  אוסטרליה | מצעד הסינגלים האוסטרלי | 64 |  |
|  ארצות הברית | בילבורד הוט 100 | 5 |  |
|  ארצות הברית | מצעד השירים העכשוויים למבוגרים | 11 |  |
|  ארצות הברית | מצעד שירי ה-R&B/היפ הופ | 19 |  |
|  ארצות הברית | מצעד השירים הקצביים | 3 |  |
|  הולנד | מצעד 40 הסינגלים ההולנדיים | 245 |  |
|  הממלכה המאוחדת | מצעד הסינגלים הבריטי | 57 |  |
|  ניו זילנד | המצעד הניו זילנדי הרשמי | 28 |  |
|  קנדה | קנדה הוט 100 | 21 |  |
|  קנדה | מצעד השירים העכשוויים למבוגרים | 6 |  |
|   ‏‏‏  מצעדי עשור (1990–1999)> מדינה |   ‏‏‏  מצעדי עשור (1990–1999)> מצעד |   ‏‏‏  מצעדי עשור (1990–1999)> מיקום שיא |   ‏‏‏  מצעדי עשור (1990–1999)>  |
| --- | --- | --- | --- |
|  ארצות הברית | בילבורד הוט 100 | 49 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 493 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 2× | 140,000 |
| ארצות הברית (RIAA) | פלטינה 3× | 1,254,000 (פיזי) 890,000 (דיגיטלי) |
| בריטניה (BPI) | זהב | 400,000 |
| ניו זילנד (RMNZ) | זהב | 5,000 |
 מכירות + הזרמת מדיה בלבד
His Master's Voice

ערך זה עוסק בציור וסמל. אם התכוונתם לתאגיד בידור בריטי, ראו .
הציור המקורי, המכשיר הוא פונוגרף
His Master's Voice ("קול בעליו", נקרא גם Nipper, "ניפר"), הוא ציור שהפך לסמל למספר מותגי הקלטות וחברות תקליטים. בתמונה המקורית הכלב מאזין לפונוגרף, אולם עקב רכישת הזכויות על הציור על ידי חברת גרמופון הבריטית, שונה המכשיר לגרמופון.
הציור

בשנת 1899 צייר הצייר האנגלי פרנסיס בארוד (Francis Barraud; 1856–1924) את הציור "הכלב ניפר מאזין לקול בעליו המנוח". הכלב, כנראה מגזע ג'ק ראסל טרייר בשם ניפר, נמצא בעיר בריסטול על ידי אחיו של האמן, מרק. כאשר מרק נפטר נלקח הכלב על ידי האמן לליברפול. ברשותו של מרק היה מכשיר פונוגרף מתוצרת אדיסון, עליו ניתן היה להקליט על גבי גלילי-שעווה. בארוד התרשם שהכלב מאזין ומכיר את קולו של מרק המוקלט על גבי הגליל ומושמע על ידי הפונוגרף, התמונה נחרטה בזכרונו והוא צייר אותה שלוש שנים לאחר מותו של הכלב. בארוד הציע את הציור לתומאס אלווה אדיסון, שלא אהב את הציור ואף הביע חשש שהציבור לא יבין את הסיטואציה המוצגת בו.
לפיכך הציג בארוד את הציור לבארי אוון (William Barry Owen), שותפו של ממציא הגרמופון, אמיל ברלינר ומבעלי חברת גרמופון הבריטית. אוון הסכים לרכוש את הציור, תוך דרישה לביצוע שינויים ובהם שינוי צבע האפרכסת משחור לנחושת ושינוי המכשיר מפונוגרף לגרמופון. השינוי בסוג המכשיר הפך את הסיטואציה לבעייתית מבחינה לוגית, כיוון שלא ניתן להקליט קולו של אדם באמצעים ביתיים על גבי תקליט גרמופון ולכן הכלב האזין כביכול לקול בעליו שהוקלט באולפן הקלטות. בנוסף נקבע שמו של הציור ל"His Master's Voice".
הציור כסמל

ב-10 ביולי 1900 רשם ברלינר את "His Master's Voice" כסימן רשום של "ברלינר גרמופון" בארצות הברית וב-1902 הפך הציור באופן רשמי לסמלה של ויקטור טוקינג משין, החברה האמריקאית שירשה את "ברלינר גרמופון" וקיבלה זכות שימוש בסמל בצפון אמריקה ואמריקה הדרומית. כאשר רכשה RCA את "ויקטור" והקימה את תקליטי RCA, היה סמל "His Master's Voice" לסמלה של תקליטי RCA. סיסמת הפרסומת של תקליטי RCA הייתה "חפש את הכלב" ("Look for the dog").
ב-1909 היה הכלב ניפר לסמלה של חברת גרמופון הבריטית, והיה כה מזוהה עמה עד כי היא נקראה, באופן רווח אך בלתי רשמי, His Master's Voice ובקיצור HMV, שהפכה לחטיבה בענקית האלקטרוניקה, EMI. חברת גרמופון הבריטית החזיקה בזכויות השימוש בסמל במדינות חבר העמים הבריטי.
ביפן רכשה את זכויות השימוש בסמל חברת JVC כיורשת נכסיה של "ויקטור טוקינג משין, יפן".
עד מלחמת העולם השנייה החזיקה דויטשה גרמופון בזכויות על הסמל בגרמניה ובמדינות נוספות במרכז אירופה, לאחר המלחמה הועברו הזכויות ל-EMI.
ייצוגים שונים של "ניפר"

הכלב "ניפר", ובנו (שנוצר על ידי פרסומאים ב-1997) "צ'יפר", הופיעו בפרסומות רבות של RCA-ויקטור, HMV ו-JVC לאורך השנים. דמות הכלב נמכרה באופנים שונים כמקדם מכירות וכללה בובות ופסלים, שנחשבים כיום לפריטי אספנות וכן הדפסים של הדמות על גבי מוצרים שונים.
במשרדי RCA בניו יורק מצוי ויטרז' של הסמל. על גבי בניין משרדי RCA באולבני מוצג פסל ענק של ניפר במשקל 4 טון.
לקריאה נוספת

Rolfs, Joan & Robin. (2007). Nipper Collectibles, The RCA Victor Trademark Dog. Audio Antique LLC, USA. ISBN 978-1-932433-82-1, קטלוג אספנים של כל מוצרי "ניפר"
Edge, Ruth & Petts, Leonard. (1997). A Collectors Guide to "His Master's Voice" Nipper Souvenirs. EMI Group Archive Trust, plc London. ISBN 0-9509293-2-8
Petts, Leonard. (1973). The Story of "Nipper" and the "His Master's Voice" picture painted by Francis Barraud. Talking Machine Review, 19 Glendale Road Bournemouth BH6 4JA England. ISBN 0902338161
הערות שוליים

↑  HMV בחיפושים אחר "ניפר"
↑  בניין RCA באולבני
תקליט של ויקטור טוקינג משין, 1930
תקליט של חברת גרמופון הבריטית, 1928
תקליט של RCA-ויקטור, 1956
תקליט של דויטשה גרמופון
פרנסיס בארוד ליד כן הציור
לוגו RCA ויקטור
לוגו HMV
לוגו המותג של JVC ביפן
הציור "הכלב ניפר מאזין לקול בעליו" עם גרמופון
מוצרי קידום מכירות
532

שנת 532 היא השנה ה-32 במאה ה-6. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

מרידת ניקה בקונסטנטינופול.
ח'וסרו הראשון מלך פרס ויוסטיניאנוס הראשון, קיסר האימפריה הביזנטית, חתמו על "השלום הנצחי", חוזה שסיים את מלחמת איבריה בין האימפריה הסאסאנית  והאימפריה הביזנטית. השלום נמשך עד 540.
13 בינואר – מהומות ניקה מתחילות
נפטרו

17 באוקטובר – בוניפקיוס השני, אפיפיור (שנת לידתו אינה ידועה)